CELEX: 62014CN0048
Language: fi
Date: 2014-01-30 00:00:00
Title: Asia C-48/14: Kanne 30.1.2014 – Euroopan parlamentti v. Euroopan unionin neuvosto

7.4.2014   
            
            
               FI
            
            
               Euroopan unionin virallinen lehti
            
            
               C 102/21
            
         Kanne 30.1.2014 – Euroopan parlamentti v. Euroopan unionin neuvosto
   (Asia C-48/14)
   2014/C 102/30
   Oikeudenkäyntikieli: ranska
   
      Asianosaiset
   
   
      Kantaja: Euroopan parlamentti (asiamiehet: L. Visaggio ja J. Rodrigues)
   
      Vastaaja: Euroopan unionin neuvosto
   
      Vaatimukset
   
   
               —
            
            
               väestön terveyden suojelemista ihmisten käyttöön tarkoitetussa vedessä olevilta radioaktiivisilta aineilta koskevista vaatimuksista 22.10.2013 annettu neuvoston direktiivi 2013/51/Euratom (1) on kumottava
            
         
               —
            
            
               Euroopan unionin neuvosto on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Parlamentti vetoaa kanteensa tueksi kolmeen kanneperusteeseen.
   Ensinnäkin parlamentti väittää, että neuvoston valitsema oikeusperusta on virheellinen, koska riidanalaisen direktiivin kohteena olevat toimenpiteet ovat SEUT 192 artiklassa tarkoitettuja unionin toimivaltaan ympäristönsuojelun alalla kuuluvia toimenpiteitä. Näistä toimenpiteistä olisi siis pitänyt päättää tämän artiklan nojalla tavallista lainsäätämisjärjestystä noudattaen eikä EA 31 ja 32 artiklan nojalla.
   Toiseksi parlamentti katsoo, että riidanalaisella direktiivillä loukataan oikeusvarmuutta siltä osin kuin siinä säädetään seurantaa ja analyysiä koskevista säännöistä, jotka ovat päällekkäisiä jo voimassa olevien, direktiivin 98/83/EY (2) mukaisten säännösten kanssa.
   Viimeiseksi parlamentti toteaa, että neuvosto ei ole noudattanut SEU 13 artiklan 2 kohdan mukaista toimielinten välisen vilpittömän yhteistyön velvoitetta antaessaan tämän direktiivin.
   
      (1)  EUVL L 296, s. 12.
   
      (2)  Ihmisten käyttöön tarkoitetun veden laadusta 3.11.1998 annettu neuvoston direktiivi 98/83/EY (EYVL L 330, s. 2).